Adrian Sutil

Adrian Sutil (sündinud 11. jaanuaril 1983 Starnbergis) on Saksamaa Vormel 1-piloot.

 Perekond 

Sutil sündis elukutseliste muusikute Jorge ja Monika pojana. Tema isa on uruguaylane ja ema on sakslane. Tal on vennad Daniel ja Raphael.

Sutil hakkas kardiga sõitma 14-aastaselt.

 Enne Vormel 1 

2002 hakkas Sutil sõitma Šveitsi Vormel Ford 1800 sarjas. Ta võitis kõik 10 kvalifikatsiooni ja kõik 10 etappi. Lisandus 5 esikohta Austria vormelimeistrivõistlustelt.

2003 sõitis Sutil Vormel BMW ADAC sarjas. 20 etapist sõideti 14 Saksamaal, 2 Austrias, 2 Põhja-Itaalias ja 2 Hollandis. Sutil sõitis stabiilselt punktidele, ent esikolmikusse sai ainult kolm korda: 3. koha 13. ja 14. etapil ning 2. koha eelviimasel etapil. Ta võitis ka 2 kvalifikatsiooni ja sõitis 1 kiireima ringi. Kokku sai ta 86 punktiga 6. koha. Sebastian Vettel oli 216 punktiga 2.

2004 sõitis ta Vormel 3 eurosarjas. Tema meeskond Team Koller oli nõrk, Sutil saavutas 4. ja 7. koha eest 20 etapilt 9 punkti ja oli 17., meeskond sai 14 punkti ja oli 8. Siiski võitis Sutil 2 kvalifikatsiooni. Individuaalselt oli Nico Rosberg 4., Lewis Hamilton 5. ja Robert Kubica 7.

2005 sõitis Sutil meeskonnas nimega ASM Vormel 3, kus tema partner oli Lewis Hamilton. Hamilton võitis pretsedenditud 15 etappi 20-st. Siiski jäi ka Sutilile 2 võitu, lisaks 7 teist ja 2 kolmandat kohta, 1 kvalifikatsioonivõit ja 3 kiireimat ringi. Hamilton võitis sarja 172 punktiga, Sutil oli 94 punktiga teine, Lucas Di Grassi 68 punktiga kolmas. Sebastian Vettel oli 5. Täpselt selline (Hamilton, Sutil, Di Grassi) oli sõitjate paremusjärjestus ka Vormel 3 meistrite sõidul Zandvoortis.

2005/06. aastal peeti esimest korda A1 Grand Prix sari, kus iga riiki esindas üks sportlane. Sutil osales 6 etapil 22-st, mis kõik ebaõnnestusid: parimaks jäi 12. koht, aga punkte ei tulnudki. Märksa vähem tuntud Timo Scheider tõi siiski Saksamaale 38 punkti, mis aga ei andnud paremat 15. kohast.

2006 sõitis Sutil Jaapani Vormel 3 sarjas meeskonnas TOM'S, mis oli tulnud Jaapani meistriks viimasel 5 aastal ja 13 korda kokku. Sutil tõi TOM'Sile 6. järjestikuse tiitli ja tuli ka individuaalseks meistriks. 18 etapist saavutas ta 5 etapivõitu ja 7 muud poodiumikohta, 3 kvalifikatsioonivõitu ja 5 kiireimat ringi ning kokku 212 punkti. Sarja mittekuuluval prestiižsel Macao Grand Prix'l oli Sutil 3.

 Vormel 1 
 2006 – Midland 

2006 oli Adrian Sutil Midlandi-Spykeri Vormel 1-meeskonna testisõitja ja 3 etapil kolmas sõitja. Midland ei saatnud ainsatki punkti. Meeskonna peasponsor Spyker ostis veel enne hooaja lõppu meeskonna ära ja nimetas enda järgi ümber.

 2007 – Spyker 

2007. aastal ei olnud kolmandad sõitjad enam lubatud. Üks põhisõitjaist Tiago Monteiro lasti lahti ja tema vormelikarjäär sellega lõppes. Tema asemel sõitis Sutil. Keset hooaega lasti lahti ka teine sõitja Christijan Albers, sest ta ei suutnud meeskonnale piisavalt sponsorraha hankida. Hooaja lõpuni sõitis tema asemel Sakon Yamamoto, kuid ei Albers ega Yamamoto suutnud kordagi esikümnesse saada. Seevastu Sutil saavutas 15. etapil Jaapani Grand Prix'l 8. koha eest 1 punkti, mis jäigi Spykeri ainsaks kogu hooajal. Spyker jäi meeskondlikult viimaseks.

 Alates 2008 – Force India 

2008. aastaks muutis meeskond taas nime. India ärimees Vijay Mallya ostis Spykeri 88 miljoni euro eest ära (hind oli vahepeal mitme miljoni euro võrra tõusnud) ja nimetas meeskonna Force Indiaks. Sutili kõrvale palgati meeskonna liidriks Giancarlo Fisichella ja testsõitjaks Vitantonio Liuzzi. Force India ei saanud ühtki punkti, individuaalselt oli Fisichella korra 10. See andis veel meeskondliku eelviimase koha, sest Super Aguri parim koht oli 13.

2009. aastal jätkas Force India samas koosseisus. Kummalgi sõitjal õnnestus üks etapp. Fisichella võitis Belgia Grand Prix'l kvalifikatsiooni ja lõpetas 2. kohal. Sutil sõitis järgmisel etapil Itaalia Grand Prix'l kiireima ringi ja lõpetas 4. kohal. Nii saadud 13 punkti andsid Force Indiale 13 punkti ja meeskondliku eelviimase koha Toro Rosso ees. Individuaalselt oli Fisichella 15. ja Sutil 17. Hooaja lõpul lahkus Fisichella Ferrarisse vigastada saanud Felipe Massa asemele. Force Indias sõitis tema asemel viimastel etappidel Liuzzi.

2010. aastal oli meeskond märgatavalt tugevam ja mõlemad sõitjad, nii Sutil kui Liuzzi sõitsid sageli punktikohale.

2014
2014. aastal sõitis Adrian Sutil Sauberi meeskonnas.

 Vormel 1 tulemused 
 Aasta  Meeskond  Kere  Mootor  1  2  3  4  5  6  7  8  9  10  11  12  13  14  15  16  17  18  19  Koht  Punkte 2007 Spyker F1 Spyker F1 Ferrari 056H 2.4 V8 AUS17 MALRet BHR15 ESP13 MONRet CANRet USA14 FRA17 GBRRet EURRet HUN17 TUR21 ITA19 BEL14 JPN8 CHNRet BRARet 19. 1 2008 Force India Force India VJM01 Ferrari 056 2.4 V8 AUSRet MALRet BHR19 ESPRet TUR16 MONRet CANRet FRA19 GBRRet GER15 HUNRet EURRet BEL13 ITA19 SINRet JPNRet CHNRet BRA16 20. 0 2009 Force India Force India VJM02 Mercedes FO 108W 2.4 V8 AUS9 MAL17 CHN17 BHR16 ESPRet MON14 TUR17 GBR17 GER15 HUNRet EUR10 BEL11 ITA4 SINRet JPN13 BRARet ABU17 17. 5 2010 Force India Force India VJM03 Mercedes FO 108X 2.4 V8 BHR12 AUSkatk MAL5 CHN11 ESP7 MON8 TUR9 CAN10 EUR6 GBR8 GER17 HUNkatk BEL5 ITA16 SIN9 JPNkatk KORkatk BRA12 ABU13 11. 47 2011 Force India AUS9 MAL11 CHN15 TUR13  ESP13 MON7 CANkatk EUR9 GBR11 GER6 HUN14 BEL7 ITAkatk SIN8 JPN11 KOR11 IND9 ABU8 BRA6 9. 42 2013 Force India AUS7 MALkatk CHNkatk BAH13 ESP13 MON5 CAN10 GBR7 GER13 HUNkatk BEL9 ITA9 SIN16 KOR20 JPN14 IND9 ABU10 USAkatk BRA13 13. 29 2014 Sauber AUS11 MALkatk BAHkatk CHNkatk ESP17 MONkatk CAN13 AUT13 GBR13 GERkatk HUN11 BEL14 ITA15 SINkatk JPN21 RUS16 USAkatk BRA 16  ABU 16  18. 0

 Isiklikku 

Sutil on 183 cm pikk ja kaalub 75 kg.

Ta valdab saksa, hispaania ja inglise ning pisut itaalia keelt.

Ta oskab hästi klaverit mängida.

Kategooria:Saksamaa Vormel 1 piloodid
Kategooria:Sündinud 1983